|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naziv nacrta zakona, drugog propisa ili akta | Prijedlog Odluke o visini i obvezi plaćanja naknade za navodnjavanje za sustav navodnjavanja „Đolta I. faza“ za 2023. godinu | |
| Stvaratelj dokumenta, tijelo koje provodi savjetovanje | Virovitičko-podravska županija | |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu Prijedloga Odluke.  Člankom 27. Zakona o vodama („Narodne novine“ broj 66/19, 84/21 i 47/23) propisano je da građevinama za detaljnu melioracijsku odvodnju i građevinama za navodnjavanje u vlasništvu jedinica lokalne (regionalne) samouprave upravljaju te jedinice, a sredstva za financiranje vodnog gospodarstva osiguravaju se iz vodnih naknada koje plaćaju korisnici vodnog sustava.  Predstavničko tijelo jedinice područne (regionalne) samouprave u čijem su vlasništvu izgrađene građevine za navodnjavanje ovlašteno je temeljem članka 50. Zakona o financiranju  vodnog gospodarstva, donijeti odluku kojom ce propisati visinu i obvezu plaćanja naknade za  navodnjavanje, a koja se sastoji se od fiksnih i varijabilnih troškova, odnosno godišnjih troškova rada i održavanja sustava javnog navodnjavanja. Fiksni godišnji troškovi rada i održavanja sustava javnog navodnjavanja sastoje se od troškova upravljanja i rukovanja sustavom javnog navodnjavanja, troškova održavanja sustava javnog navodnjavanja i zajedničkih troškova. Godišnji iznos fiksnog troška po hektaru, ovom se Odlukom, određuje u  visini od 66,37 eura. Obveznici plaćanja fiksnih troškova su vlasnici ili drugi zakoniti posjednici poljoprivrednog zemljišta koje se navodnjava iz građevine za navodnjavanje u vlasništvu županije i za poljoprivredno zemljište kojem je dostupno navodnjavanje iz te građevine.  Varijabilne troškove rada i održavanja sustava javnog navodnjavanja čine troškovi energije potrebne za rad sustava javnog navodnjavanja i troškovi naknade za korištenje voda.  Varijabilni troškovi ovise o potrošnji vode i električne energije, te se obveza plaćanja odnosi  samo na one korisnike koji koriste sustav.  Sustav navodnjavanja „Đolta I. faza“ jedan je od najznačajnijih projekata Virovitičko-podravske županije. Prostire se na 200 hektara, a izgrađeni su i sustavi navodnjavanja Kapinci – Vaška, Kapinci Vaška II. faza te Novi Gradac – Detkovac. U budućnosti se planira izgradnja još nekoliko sustava navodnjavanja, Đolta II. faza, Lukač I. faza, Čađavica, Čačinci – Crnac i Zdenci.  Polazeći od obveza propisanih Zakonom o financiranju vodnog gospodarstva stekli su se uvjeti za utvrđivanje obveze plaćanja naknade za navodnjavanje koja se, kako je razvidno iz prijedloga Odluke, sastoje od fiksnog i varijabilnog dijela te je u cijelosti prihod županijskog proračuna.  Način obračuna ove naknade, obveznici plaćanja te slučajevi u kojima se može izvršiti oslobađanje korisnika određeni prijedlogom Odluke sadržavaju rješenja koja su primijenjena u praksi rada nekih drugih sustava u Hrvatskoj kao pr. sustav Baštica u Zadarskoj županiji i dr.  Predloženo je stoga donošenje Oduke kao u prednjem tekstu. | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Prijedlog Odluke o visini i obvezi plaćanja naknade za navodnjavanje za sustav navodnjavanja „Đolta I. faza“ za 2023. godine bio je objavljen na internetskoj stranici Virovitičko-podravske županije.  <http://www.vpz.hr/savjetovanje-sa-zainteresiranom-javnoscu/>    Internetsko savjetovanje sa zainteresiranom javnošću provedeno je u razdoblju od 05. lipnja do 12. lipnja 2023. godine. | |
| Koji su predstavnici zainteresirane javnosti dostavili svoja očekivanja? | Virovitičko-podravskoj županiji nije pristiglo niti jedno očitovanje na navedeni Prijedlog Odluke o visini i obvezi plaćanja naknade za navodnjavanje za sustav navodnjavanja „Đolta I. faza“ za 2023. godinu | |
| Analiza dostavljenih primjedaba:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | -  - | |
| Troškovi provedenog savjetovanja | Provedba javnog savjetovanja nije zahtijevala dodatne financijske troškove. | |
| Tko je i kada izradio izvješće o provedenom savjetovanju? | Koordinatorica za savjetovanje sa zainteresiranom javnošću  Sanja Pančić, dipl. iur. | Datum:  13. lipnja 2023. |